Diari Oficial de la Generalitat Valenciana


Sumari del DOGV 4306, del 02-08-2002 (2002/7789)

ORDE de 3 de juliol de 2002, de la Conselleria de Justícia i Administracions Públiques, per la qual s'aprova la creació del lloc d'intervenció i es classifiquen en classe segona els llocs de secretaria intervenció de l'Ajuntament de Rocafort.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4306

Data del DOGV
:   02-08-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/7789


Data del document
:   03-07-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Rocafort
    * administració local
    * qualificació del personal
    * funcionari
    * professió administrativa

ORDE de 3 de juliol de 2002, de la Conselleria de Justícia i Administracions Públiques, per la qual s'aprova la creació del lloc d'intervenció i es classifiquen en classe segona els llocs de secretaria intervenció de l'Ajuntament de Rocafort. [2002/7789]
  
El lloc de treball de secretaria intervenció de l'Ajuntament de Rocafort es troba actualment classificat en classe tercera.
  
Mitjançant Acord Plenari de l'Ajuntament de Rocafort, de data 29 d'abril de 2002, se sol·licità a esta Conselleria de Justícia i Administracions Públiques la modificació del lloc de secretaria en classe segona i la creació del lloc d'intervenció, també en classe segona, per a adaptar-los a la normativa vigent, ateses les dades de població i pressupost del municipi.
  
En l'expedient consten certificats expedits per la Secretaria General de la corporació acreditatius de la població municipal i del pressupost, com també del tràmit d'audiència i del seu resultat.
  
Vist el que disposa l'article 2 del Reial Decret 1732/1994, de 29 de juliol, que en l'apartat b del qual classifica en secretaries de classe segona, les secretàries d'ajuntament el municipi de les quals tinga una població compresa entre 5.001 i 20.000 habitants, així com els de població inferior a 5.001 el pressupost dels quals siga superior a 3.005.060,52 euros.
  
En virtut d'això, i en ús de les competències atribuïdes pels articles 2.2 a) i 7 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local, amb Habilitació de Caràcter Nacional,
  
ORDENE
  
I. Crear i classificar el lloc de treball d'intervenció de l'Ajuntament de Rocafort en classe segona, i que quede reservat a funcionaris d'administració local, amb habilitació de caràcter nacional, pertanyents a la subescala d'intervenció tresoreria, categoria d'entrada.
  
II. Classificar el lloc de treball de secretaria de l'Ajuntament de Rocafort en classe segona; l'esmentat lloc queda reservat a funcionaris d'administració local, amb habilitació de caràcter nacional, pertanyents a la subescala de secretaria, categoria d'entrada, sense perjudici del que preveu la disposició transitòria primera 2 b) del Reial Decret 1174/1987, de 18 de setembre.
  
III. La modificació de la classificació d'estos llocs de treball no afectarà les destinacions dels qui estigueren exercint-los amb caràcter definitiu.
  
Contra esta orde, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua publicació, o bé recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció en què el demandant tinga el seu domicili, durant el termini de dos mesos, comptadors des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 3 de juliol de 2002
  
El conseller de Justícia i Administracions Públiques